cyanic-selkie/wikianc huggingface dataset:
Народна банка на Полска
Историја за појавата и развој на Народната банка на Полска
Во јануари 1924 година, Сејмот (полскиот парламент), ги донел значајните валутни реформи, со што се овозможи да се надминат последиците од катастрофалната хиперинфлација. Во април 1924 година во оптек била воведена злотата (парично средство) во замена на полската марка која била уништена за време на инфлацијата. Таа била воведена од страна на т.н. Основна банка на Полска, претходник на денешната Народна банка. Во врска со овој напредок посебна чест заслужува брилијатниот политичар и економист, таткото на злотата и еден пд основачите на првата банка во Полска, Владислав Грабски. Полската држава била обновена кон крајот на 1918 година. Тогаш, полските марки биле основна валута на земјата. Во тие години, Полска го зголемила јавниот долг, кој бил покриен делумно со печатење пари. Износот на готови пари во оптек брзо растел и соодветно на тоа девизниот курс на полската марка опаднал. Во средината на 1923 година, инфлацијата се претворила во хиперинфлација. Месечното зголемување на цените достигнало до 50%. Во 1924 година, Сејмот го донел Законот за државната каса и започнал серија валутни реформи.
На 20 јануари 1924 година бил донесен статутот на банката на Полска и таа била единствената институција овластена да издава книжни пари. Според современите модели, централната банка била основана како приватно акционерско друштво. Акциите на банката биле во сопственост на 176 000 акционери, а државниот трезор држел само 1% од акциите. Банката започнала со работа на 28 април 1924 година. Во тоа време, злотата била на истото ниво со швајцарскиот франк. Здрав буџет и биланс на плаќање како и акумулирани девизни резерви и резерви во злато биле исходот од успешно спроведените реформи. Но, успехот бил краткотраен: Падот на индустриското и земјоделско производство во 1924 година, а подоцна и влошениот биланс на плаќање ја ослабел злотата драматично. Девизните интервенции се покажале неефикасни и банката одлучила да не го брани девизниот курс. Премиерот поднесол оставка и тогаш започнало продлабочувањето на буџетскиот дефицит и на инфлацијата. Во 1927 година, Полка успеала да го стабилизира девизниот курс багодарение на меѓународниот заем. Злотата останала стабилна и силна валута до Втората светска војна.
Народната банка официјално започнала со работа во 1945 година, основана како банка во државна сопственост и надгледувана од страна на министерот за финансии. Народната банка на Полска постепено се изградила во монопол, не само во однос на прашањето со валутата, туку и во одобрување кредити и собирање на заштедите. Кон крајот на 1980-тите, злотите почнале да се враќаат во светот на вистинските пари. Реформите биле успешни во овозможување на злотата да ја врши функцијата на националната валута и Народната банка на Полска станала централна банка која е одговорна за вредноста на полската валута. Во почетокот на 1990-тите години, значителниот степен на доларизација на стопанството се јавило како голем проблем. По долг период на ограничени ценовни движења и искривените ценовни структури, инфлацијата експлодирала во 1989 година. Воведувањето на ограничена конвертибилност придонело злотата да се доближи поблиску до улогата на вистинска валута. Во 1995 година била спроведена деноминација на злотата и таа била запаметена како "премин од четири нули."
Значајни промени се случиле по 1997 година. Новиот Устав ѝ дал на Народната банка на Полска силна позиција меѓу јавните институции и направил монетарната политика да прерасне во одговорност на Советот на НБП. Супервизијата на банките била доверена на Комисијата за банкарска супервизија и Генералниот инспекторат за банкарска супервизија, како организациски самостоен орган во рамките на структурата на НБП. Така, потрагата по стабилната злота и стабилноста на финансискиот систем, станале основните цели на Полската централната банка. По многу години, Народната банка на Полска станала централна банка која функционира врз основа на најдобрите модели.
Сруктура
Претседателот на НБП е назначен од страна на Сејмот, по предлог на претседателот на земјата, за период од шест години. Тој е одговорен за организација и функционирање на Народната банка. Истото лице не може да послужи како претседател на НБП за повеќе од два мандата. Претседателот на НБП ги извршува следниве работи: тој раководи со сите вработени, претседава со Советот за монетарната политика и Управниот одбор на НБП, ја претставува НБП пред надворешните лица и органи, ги застапува интересите на Полска во рамките на меѓународните банкарски институции, во издавањето прописи и објавување административни одлуки тој има право да користи печат со ознака на националниот амблем.
Совет за монетарна политика
Во согласност со членот 227, став 2 од Уставот на Полска, овој Совет е еден од органите на НБП. Советот е конструиран на 17 февруари 1998 година и е составен од претседателот на НБП, девет члена кои ги именува претседателот на Полска, на Сејмот и на Сенатот. Членовите на Советот се именуваат за време од шест години. Според членот 12 од Законот за НБП, Советот е задолжен да: изготвува годишни насоки за монетарната политика и заедно со oстанатите информации ги поднесува на Сејмот, а потоа и до Советот на министри на предлог на Буџетот, утврдува чекори со кои се регулира задолжителната резерва, прифаќа годишни сметки на НБП, утврдува кои пpинципи да се применуваат за операции на отворен пазар, ја оценува активноста на НБП, донесува сметководствени принципи итн.
Управен одбор
Дејноста на Народната банка на Полска е во надлежност на управниот одбор. Составен е од претседателот на НБП и шест до осум членови на одборот од кои двајца се потпретседателите на НБП. Одборот е одговорен за спроведување на резулуциите на Советот за монетарната политика и за донесување резолуции околу прашањата кои не се содржани во статутот. Неговата дејност опфаќа: донесување резолуции за лиценцирање на банките да располагаат со девизни услуги, вршење на надлежности во однос на политиката на девизен курс,оценување на работењето на банкарскиот систем, усвојување на финансиски планови, определување на видовите банкарски провизии и специфицирање на стапките кои важат, изготвување на сметките на билансот на НБП, подготовка и испитување на нацрт-резолуции и други материјали кои треба да бидат достапни на Советот, изготвување биланси на работењето, воспоставување на организациска структура и поделба на одговорностите во рамките на НБП.
Функции
Народната банка на Полска игра клучна улога во пазарната економија на оваа земја. Таа ги исполнува следниве неколку функциии: Емисиона банка. Народната банка на Полска има единствено право да ја издаде валутата која е законско платежно средство во републиката. НБП ја одредува висината на вредноста на валутата, времето во кое таа влегува во оптек и нејзината ликвидност. Таа го организира начинот на циркулација на парите и ја контролира количината на пари во оптек. Банка над банките. На НБП ѝ е доделено потполно право да врши регулаторни функции за разлика од другите банки, со цел да осигура безбедност на депозитите кои се чуваат од страна на комерцијалните банки т.е да има стабилен банкарскиот сектор. Таа ги надгледува платните системи во државата, активно учествува во меѓубанкарскиот пазар на пари и го организира монетарниот клириншки систем. Централна банка во земјата. НБП обезбедува банкарски услуги на ниво на централната власт, државните институции и ги извршува своите платни налози.
Монетарна политика
Основна цел на монетарната политика на Полска е одржување ценовна стабилност. Стабилните цени се неопходен елемент за градење на економски раст и развој на земјата. Од 1999 година, во фокусот на монетарната политика е борбата со директната инфлација. НБП ја таргетира инфлацијата на ниво од 2,5%, со можни флуктации од +/- 1 процентен бод. Монетарната политика има повеќе инструменти преку кои влијае врз каматните стапки и нивното одржување на пазарот на пари. Овие инструменти се: операции на отворен пазар, задолжителна резерва, политика на девизен курс и кредитно-депозитно работење.
Задолжителна резерва
Централната банка им наметнува обврска на комерцијалните банки да издвојуваат сума пари кај сметките на Народната банка на Полска, со цел намалување на вишокот на ликвидност и стабилизирање на каматните стапки на пазарот на пари. Задолжителната резерва се утврдува од страна на Советот за монетарна политика и за 2010 година таа изнесувала 3,5% за сите видови на депозити, со исклучок на средствата добиени од договорите за реоткуп, чија стапка е 0%.
Кредитно-депозитно работење
Како дел од овој инструмент, централната банка се вклучува во давање на ломбардни кредити и орочени депозити на банките. Орочените депозити имаат рок на враќање еден ден, каде се исплатуваат со износот на каматата (варијабилна), поставена од Советот за НБП. Тие овозможуваат полесно управување со вишокот на ликвидни средства и спречување на падот на краткорочните каматни стапки под депозитната каматна стапка. Ломбарните кредити овозможуваат прекривање на ликвидните недостатоци и во согласност со следните правила: НБП бара колатерал од државни хартии од вредност, при што износот на кредитот не може да надмине 80% и нивната номинална вредност; заемите се доделуваат под услов претходните заеми да бидат отплатени и заемите достасуваат на следниот работен ден;
Политика на девизен курс
Од 12 април 2000 година, злотата преминала кон флуктуирачки девизен курс, без никакви ограничувања.По приемот во ЕУ, Полска се обврзала да се приклучи кон еврозоната. Така, во иднина, злотата ќе биде заменета со европската валута и монетарната политика ќе се обликува од Европската централна банка.
Википедија на наполитански јазик
Википедија на наполитански јазик е издание на Википедија на наполитански јазик.
Драгомир Петковски
Животопис
Произлегува од сиромашно селско семејство. Завршил основно училиште, а потоа се занимавал со земјоделство. Бил мобилизиран во бугарската војска, но чекал погоден момент за да избега од неа и да им се приклучи на партизаните. Во 1944 годнна, му се укажал погоден момент и избегал од Враца каде што се наоѓала неговата единица и на 6 септември истата година, стапил во Третата македонска ударна бригада. Во борбените акции како пушкомитралезец бил бестрашен и важел за одличен стрелец. Учествувал во акциите кај Велес, Идризово и други места. Кон крајот на октомври 1944 година, бил учесник во крвавата борба против балистите и Германците во околината на селото Шишево. Со својот пушкомитралез успеал да уништи голем број балисти, но тешко бил ранет во левото колено. И покрај тешките рани се борел сè додека имал муниција, до последните минути од неговиот живот.
Шехзаде Коркут
Шехзаде Коркут (1467–1513) бил отомански принц и регент за неколку денови на османлискиот престол.
Тој е роден во Амасија во 1467. Неговиот татко бил Бајазит II. Денеска не е познато дали негова мајка била Нигар Хатун или Ѓулбахар Валиде султан. Кога неговиот дедо Мехмед II починал во 1481 година, тој бил регент за 18 дена до пристигнувањето на неговиот татко во престолнината.
По абдикцијата на неговиот татко, Селим го егзекутирал во Бурса во 1513 година.
Филипо Гана
Филипо Гана (Filippo Ganna; р. ) — италијански професионален велодромски и друмски велосипедист, кој вози за UCI World Tour екипата.
Кариера
Синот на поранешниот италијански олимписки веслач Марко Гана, Филипо Гана возел за италијанската аматерска екипа, пред да стане професионалец со  во 2017 година. По две години со екипата се приклучил на пред сезоната 2019.
Тој е моментален светски носител во поединечна потера со време од 4 минути и 1,934 секунди, поставено на Светското велодромско првенство 2020 во Берлин. Тој е четирикратен светски првак во поединечна потера и има освоено вкупно осум медали на Светското велодромско првенство.
Емпедокле
Емпедокле (490 — 430 година п.н.е.) — старогрчки филозоф, научник, физиолог и верски учител. Бил жител на градот Агригент, грчки град на Сицилија, носел златен, лавров венец и бронзени сандали. Бил проучен исцелител и извонреден говорник; Аристотел го опишал „како татко на говорништвото“. бил најпознат по убедувањето дека сите материи се состојат од четири елементи - огнот, воздухот, земјата и водата, кои ги спојуваат и ги раздвојуваат персонификуваните косимчки сили на љубовта и раздорот. Верувал во реинкарнацијата и тврдел дека е божествено битие. Според преданието, умрел фрлајќи се во пламенот на Етна, додека се обидувал да докаже дека ќе се врати како бог.
Битолска богословија
Битолска богословија или '''Богословија „Св. Јован Богослов“''' (Битола, 1922 – 1941) – богословија основана од Министерскиот совет на Кралството СХС на 5 октомври 1921 година. Нејзин патрон бил „Св. Јован Богослов“. Иако основана во октомври, богословијата заради организациски проблеми почнала со работа, според едни извори на 1 јануари 1922 година, а според други на 26 февруари истата година. Престанала со работа во 1941 година со почетокот на Втората светска војна.
Историја
Богословијата започнала со работа како петтокласно интернатско богословско училиште, а од учебната 1928/29 година била подигната во ранг на више училиште.
На самиот почеток се состоела од една двокатна зграда покрај улицата и една двокатна зграда со трпезарија во внатрешноста. Како се зголемувале учениците така таа се проширувала. Ректоратот бил во дел од сегашната градска библиотека, а се користела и зградата од сегашната Христијанско-адвентистичка црква која исто така ѝ припаѓала на Битолската богословија. Имало и интернат, перална и црква „Св. Јован“. Во богословијата биле примани ученици со завршено IV одделение, и тоа најчесто се запишувале деца од попски семејства кои на тој начин ја продолжувале семејната традиција, како и деца на сиромашни родители. За учениците-богословци бил организиран интернат зашто тие главно биле од други места селата и градовите подалеку од Битола. Рускиот кадар претставувал мнозинство меѓу предавачите во Битолската богословија. Во есента 1928 година со синодска одлука го назначиле Јован Шангајски за професор во Битолската богословија.
323 Брусија
323 Брусија — првиот астероид кој бил откриен со употреба на астрофотографија. Воедно станува збор за првиот астероид од преку двестотината кои биле откриени од страна на Макс Волф, кој бил пионер во употреба на тој метод за наоѓање на астрономски тела. Астероидот бил откриен ан 22 Декември 1891 година, и бил именуван во чест на Кетрин Волф Брус, позната мецена на астрономијата, која донирала 10.000 долари за изградба на телескопот кој го користел Волф.
Исто така станува збор за астероид кој ја пресекува орбитата на Марс.
Бангладеш
Бангладеш (বাংলাদেশ); офиц. Народна Република Бангладеш ) — држава во Јужна Азија која излегува на Бенгалскиот Залив и го зазема осмото место по населеност во светот. Главен и најголем град е Дака, а најголемо пристаниште и второ место по големина е Читагонг.
Постара историја
На подрачјето на денешниот Бангладеш (Бенгал) се одржале будистички кралства до 13 век.
Во 1201 г. Бенгал преминува под власта на делхиските султани, а потоа во земјата преовладувал исламот. Домашните исламски владетели владееле сè до 1576 г., кога могулскиот владател Акбар ја приклучил Бенгалија кон Могулското царство. Во почетокот на 18 век државата почнала да пропаѓа, се зголемила моќта на локалните силници, а во средината на 18 век се засилило влијанието на Британската источноиндиска компанија, која по задушувањето на Бенгалското востание во 1757 г. добила монопол над трговијата и собирањето данок.
Колонијален период
Меѓу 1757 и 1854 г. Бенгал бил цел на британските освојувачи во Индија; подоцна стопанската и политичката цел се префрила во з. Индија. Големото востание против Британците (1857 г.) почнало во Бенгал и било поврзано со сè поголемата противречност меѓу муслиманското население и хиндуистичките велепоседници. По задушувањето на востанието во 1858 г., сите територии на Источноиндиската компанија ги презела британската влада и ги здружила во колонијата Британска Индија.
Дел од Пакистан
Во 1906 г. е основана Муслиманската лига, политичка организација на муслиманите во Британска Индија која барала поделба на Индија и основање самостојна муслиманска држава. На 14.8.1947 г. е прогласена Исламска Република Пакистан, составена од два потполна различни делови меѓу кои постоеле многу остри политички спротивности. На парламентарните избори во 1970 г., во И Пакистан победила Лигата Авами под водство на шеикот Муџибур Рахман, која барала поголема автономија за и. дел на Пакистан.
Независен Бангладеш
На 1.3.1971 г. пакистанскиот претседател Јахја Хан го одложил првото заседание на новиот парламент и во И.Пакистан пратил војска за да ги запре безредијата. Тие за малку можеле да прераснат во граѓанска војна. На 26.3.1971 г. И.Пакистан прогласил независност и се преименувал во Бангладеш. Уште од самиот почеток Индија ги поддржувала бунтовниците и им се придружила во војната против пакистанската војска која се предала на 16.12.1971 г. Со уставните промени во 1975 г. многу се засилила положбата на претседателот на републиката. Претседателот на владата М.Рахман (1972-1975 г.) станал претседател на републиката (1975 г.), ги забранил опозициските партии и вовел еднопартиски систем, но за малку ќе настрадал како жртва на воен преврат. Бласта ја презел генералот Зиа ур Рахман, подоцна претсетадел на републиката (1977-1981 г.) кој паднал како жртва на новиот државен удар, исто како и неговиот наследник Абдус Сатар (1982 г.).По него власта ја презел генералот Хосаин Мохамед Ершад (1983-1990 г.), но морал да отстапи под притисокот на засилената опозиција.
По 1991 г. најважни политички партии се Бангладешката народна партија (БНП) и Лигата Авами, меѓу кои постојат големи спротивности, државата често ја потресуваат демонстрации и штрајкови.
На 1.1.1997 г. во сила стапил договорот со Индија за заедничко користење на водите на Ганг, а на 2.12.1997 г. Владата потпишала мировен договор со верското движење Шанти бахини, кое 24 години се борело за правата на припадниците на будистичката вера.
Административна поделба
Бангладеш е поделен на 8 административни области (বিভাগ, „бибаг“). Секоја од нив е наречена по нејзиниот административен центар. Областите понатаму се делат на окрузи (জেলা, „зила“) кои пак се делат на подокрузи (উপজেলা, „упазила“).
Предложени области
Поради порастот на населението, предложени се уште три области со цел да се олесни обемот административната работа:
Води
Најголеми реки се Ганг(Падма, 2510 км) и Брамапутра (Џамуна, 2840 км). Низводно во Дака се спојуваат во една река Мегна (264 км; од крајот на 18 век). уште во 1770 г. главниот ракавец на реката Ганг била реката Хугли која тече низ Калкута; тогаш Брамапутра течела и од Дака. Бидејќи реките носат голема количина тиња и песок, течат меѓу природни насипи над околната низина и скоро при секоја поплава ги менуваат коритата. Поплавите погодуваат 3\4 од територијата и траат 3-6 месеци ( од јуни до ноември). По 1991 г. по селата почнале да се градат издигнати бетонски засолништа, каде за време на поплавите се засолнува селското население; со тоа прилично се намалува бројот на загинатите.
Државно уредување
Според Уставот од 16.12.1972 г., Бангладеш е патрламентарна република. Со уставните промени од 7.8.1991 г. многу се смалени овластувањата на претседателот на републиката - пренесени се на парламентот, а исламот е прогласен за државна религија. Право на глас имаат сите бангладешки државјани на возраст над 18 години.
Парламентот го избира претседателот на републиката секои пет години, а повторно може да биде избран само уште еднаш. Го именува претседателот на републиката, како и претседателот на владата и министрите кои мораат едновремено да добијат и мнозинство гласови од парламентот.
Стопанство
Независно од стопанскиот пораст во 90-тите години на 20 век, Бангладеш останува една од најсироманшните држави во светот, многу зависна од странска помош. Го погодува непродуктивната и голема државна управа, корупцијата и оптоварениот со мали кредити банкарски систем, но продуктивно е делувањето на невладините организации и посебните установи кои непосередно соработуваат со локалните организации и домашните дарители на помош.
Туризам
Туризмот е многу скромен (203.000 странски туристи, најмногу од Индија); главни одредишта се Дака и долгите плажи покрај Кокс Базар и Текнафу.
Патен сообраќај
Бангладеш има 207.500 км патишта од кои 10% асфалтирани. На 23.6.1998 г. е отворен 4,8 км долгиот патничко-железнички мост Бангабанду преку Брамапутра со кој за првпат се поврзани з. и и. дел на државата, а во 2004 г. и 6 км долгиот мост преку реката Падме.
Железнички сообраќај
Државата има 2706 км железнички пруги (884 км со растојание меѓу шините од 1676 мм и 1882 км со растојание од 1000мм); сите се изградени уште во колонијалниот период.
Бродски сообраќај
Трговската морнарица има 40 брода со вкупна носивост од 441.000 т. Најголемо морско пристаниште е Читагонг. а помали се Калма и Монгла во делтата. Бангладеш има и 8400 км внатрешни патишта по кои се изведуваат 3\4 на товарниот и патничкиот сообраќај; главни пристаништа се Дака, Чандпур, Навабганџ, Барисал и Кулна.
Воздушен сообраќај
Бангладеш има 8 аеродроми со редовен патнички сообраќај; најголемиот меѓународен аеродром е покрај Дака (Zia international). Национален превозник е "Biman Bangladesh airlines", кој е во државна сопственост.
Население, јазик и религија
Бројот на населението во Бангладеш во минатото многу брзо се зголемувал (1961 г.: 50,8 мил.; 1988 г.: 101,1 мил.), а во90-тите години на 20 век, со програмите за планирање на семејството, порастот донекаде е забавен (1989 г.: наталитет: 33,2 промили, природен прираст 21,6 промили). Речиси сите жители се Бенгалци (98%), зборуваат индоевропски бенгалски јазик и го пишуваат со посебно бенгалско писмо. Во планините Читагонг живеат 12 народи сродни на Бурманците:, најмногу се Чакмаи, Мармаи, Трипури и Мрои. Малкуте небенгалски народи живеат на крајниот север( Сантоли,Касиии,Гарои). Постојат големи културни и јазични разлики меѓу муслиманските Бенгалци и тибетско-бурмнаските будистички народи во планините на И, потиснати на маргините на општеството.
Бангладеш е една од најгустонаселените земји во светот; поголемиот дел од населението живее на село и се занимава со земјоделство. Преовладуваат различни видови селски населби по должината на патиштата и на природните насипи покрај реките, каде што сигурноста е малку поголема од годишните поплави. Многу села не се приклучени ниту на патната, ниту на електричната мрежа. Заради големата сиромаштија во провинцијата, се е поинтезивно доселувањето во градовите, особено во Дака (1961 г.: 556.700 жит.; 1991 г.:6,1 мил.). Поголеми градови (2001 г.) се: Дака (5,64 мил., метрополитенскa област, 10,4 мил.), Читагонг (2,20 мил.), Кулна (811.000), Раџхаши (403.000).
Религија
Според верската припадност жителите се главно сунитски муслимани (86%), потоа хиндуисти (12%), будисти и христијани.
Бранко Петковски
Бранко Стојанов Петковски ( во —  во ) — македонски партизан, борец за слобода на Македонија и учесник во НОВ.
Животопис
Се преселил во Скопје и работел како општ работник. Во периодот на окупацијата учествувал во извршувањето на диверзантските акции против окупаторот, како и во низа други акции организирани од скопските младинци. Есента 1944 година, стапил во борбените редови во Дванаесеттата македонска ударна бригада. Бил учесник во борбите против балистите во околината на Скопје. Како пушкомитралезец се истакнал со својата храброст. На 13 ноември 1944 година учествувал во уличните борби за ослободувањето на Скопје. При заземањето на зградата на бившото учителско училиште, загинал. Во оваа борба биле заробени 86 германски војници.
Хотел Миклич
Историја
Главната железничка станица во Љубљана го оживеало тогашното Блатно Село, односно просторот покрај денешната улица „Колодворска“. Гостилницата на Фран Перлес се викала „Цум Морен“ (германски: Zum Mohren; во превод: До Маврите), која била прилично изолирана. Подоцна била преименувана во хотел „Цум Зудбанхоф“ (Zum Sudbahnhof; словенечки: Južni kolodvor; во превод: Јужна станица). По смртта на Фран Перлес, хотелот со ресторан и градина го наследила неговата вдовица Јосипина во 1891 година. Потоа се омажила за Антон Путрич, земјопоседник и лозар и трговец со машини во областите Крска и Литија. Угостителските простории му ги дале под закуп на Јанез Фрицер. Во тоа време, хотелот бил едно од популарните места за собирање на високи владини функционери и вработени. Постојано бил домаќин на здруженија на железници, правници и нотарски службеници, надзорници, а неколку пати и здружение на наставници. Во 1901 година, хотелот го изнајмиле Јосип Лорбер и неговата сопруга Алојзија, потоа од Иван Котник, па Јосип Шреј и Алфред Зајдел, а во 1911 година Леополдина Стелцер.
Во 1913 година, го купил прилично богат трговец со вино, Франк Миклич, и почнал да го реновира. Тој купил и соседни неизградени градежни парцели во областа и во 1928 година го изградил хотелот Миклич со 72 соби. Во следните години го проширил хотелот. Во 1936 година, изградбата била завршена и сопственикот го преименувал хотел Метропол. Имал 164 соби и бил најголем во Љубљана и Југославија во тоа време. Хотелот имал и кафуле, клубски соби, сала, тераса на покривот, куглана, ресторан градина, механичарска работилница и место за автобуси. Пред хотелот имало и трамвајска постојка. Оваа линија била една од првите, бидејќи започнала да работи на 6 септември 1901 година, поврзувајќи ја главната железничка станица со градското собрание.
Хотелот го наследил неговиот син Карел Миклич и го управувал до Втората светска војна. По неа бил национализиран. Истиот бил пуштен во употреба од ЈНА и претворен во Дом на армијата, кој постоел до 1991 година.
По 1991 година, во зградата има различни канцеларии и министерства, а во приземјето има локали.
Поврзано
46.05743°N, 14.50921°W
Странствувањето на Чајлд Харолд
Странствувањето на Чајлд Харолд — дело на Џорџ Гордон Бајрон (1788-1824), напишано во текот на неговото патување по Средоземното Море((Шпанија, Албанија, Грција, Турција) (1812-1818), а кое по враќањето дома му носи неочекувана и мигновена слава. Тоа е поема, составена од четири дела. Насловот го добила по поимот childe (се изговара чајлд), средновековна титула за младите благородници кои претендирале да станат витези.
За поемата
„Странствувањето на Чајлд Харолд“ е роман без заплет, драма без дејствие. Чајлд Харолд патува поради патување. Впечатоците кои јунакот ги проживува во разни земји и мислите предизвикани од нив, ја сочинуваат целата содржина на поемата. За минатото на Чајлд Харолд, малку знаеме, но бидејќи романтизмот е главно поезија на богатата аристократска класа, Бајрон му ги придава тие одлики на својот јунак.
Чајлд Харолд, патувајќи низ непознати земји, доаѓа под ѕидините на Цариград, го минува Екваторот, и како крајна цел на неговото патување се јавува Индија. Изборот на овие „непознати земји“ не е случаен, бидејќи интересот за Индија и учењето за нирвана е карактеристично за романтизмот. Незадоволни од реалноста, романтичарите скитале барајќи го идеалот и мислеле дека ќе го најдат во помалку познати земји.
Чајлд Харолд во Шпанија се разочарал од реалноста и исто како и Бајрон, не сфаќа дека времето на витези нема да се врати. Поетот ги повикува „синовите на Шпанија“ во борба за ослободување, а тоа е всушност тагата дека витештвото нема да се врати.
Во Грција, Чајлд Харолд ги предизвикува старите сенки (одамна заспаните херои), за да го разбуди ентузијазмот со зборови кои ништо не му значат на новото човештво.
Чајлд Харолд е типичен романтичарски јунак, чии карактерни црти се всушност и одликите на романтизмот како уметничко движење. Овој лик ќе биде причина за појава на поимот бајронизам, книжевно движење во чии трудови главните протагонисти ќе ја поседуваат истата психолошка конструкција. Нивни идеали ќе претставуваат култ кон слободата, желба за патување во далечни и егзотични земји, потенцирање на индивидуализмот, човековото разочарување кое преминува во светска тага, величање на славното минато (античко и витешко) и недопрената природа.
Јобибајт
Јобибајт (yobibyte) е стандардизиран бинарен содржател (претставка: јоби-, симбол: Yi) на бајтот, единица за складирање на дигитални податоци. Симбол на единицата е YiB или ЈиБ.
1 јобибајт = 280 бајти = = 1.024 зебибајти
Јобибајтот е во блиско сроство со јотабајтот, кој се дефинира како 1024 бајти = (погл. бинарна претставка).
Претставките „зеби“ и „јоби“ првично не биле дел од системот на бинарни претставки, туку се додадени во август 2005 г. од страна на Меѓународната електротехничка комисија.
Брицке
Брицке (Брицьке) е село во Украина, Липовечки реон, Виничка област.
HR 7484
HR 7484 (V1143 Лебед) — систем од двојна ѕвезда во северното соѕвездие Лебед. Може да се забележи со човеково око при добри временски услови, притоа имајќи привидна величина од 5,89. Засновано на годишната промена на паралаксата од 24,71, се наоѓа на растојание од 132 светлосни години. Системот е приближува со околусончева радијална брзина од −14 км/с.
Мерењата на радијалната брзина при Доминионската астрономска опсерваторија во Викторија,Британска Колумбија, Канада во 1919 година довело од страна на Вилијам Едмунд Харпер дека HR 7484 е двојнолиниска спектроскопска двојна ѕвезда. Станува збор за одвоена еклиптичка двојна ѕвезда, што пак значи дека орбиталната рамнина е подредена близу до линијата на набљудување од Земјата, предизвикувајќи составниците да се затемнуваат двапати во орбитата. Системот минува низ апсидно движење, со чекор поголем од оној предвиден од општата релативност. Двете составници се обични ѕвезди од типот F на главната низа со слични физички својства.
Ѕвездата вообичаено има привидна величина од 5,89, но на секои 7,64 денови (7 денови, 15 часа и 22 минути) нејзината сјајност се намалува на величина од 6,37, приближно две третини од сјајноста. Пет дена и 17 часа по секоја првично затемнување, има и второ затемнување кога сјајноста опаѓа до величина 6,06, околу 85% од нормалната сјајност. Секое затемнување трае по 220 минути. Двете затемнувања се делумни.
Манастир (римско наоѓалиште во Бурилчево)
Манастир — археолошко наоѓалиште во кочанското село Бурилчево. Наоѓалиштето претставува населба од римското време. Се наоѓа на околу 150-200 м северно од Могила I на наоѓалиштето Могила. На површината има делкани камени блокови, варов малтер и фрагменти од римска керамика од III-IV век. Најверојатно Манастир и Могила претставуваат една споменична целост.
Список на државни водачи во 55 година
Ова е список на државни водачи во 5 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
325 Хајделберга
325 Хајделберга — голем астероид од главниот појас кој бил откриен од германскиот астроном Макс Волф на 4 март 1892 година во Хајделберг.
Список на државни водачи во 55 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Португалски креолски јазици
Поругалските креолски јазици — креолски јазици коишто го користат португалскиот како основен јазик.
Образување на јазиците
Португалското прекуморско истражување во периодот на Големите географски откритија довело Португалската Империја да воспостави трговски пунктови, утврдувања и колонии во Африка, Азија и Америка. Контактот на португалскиот јазик со домородните јазици овозможило создавање на пиџински јазици, коишто започнале да се користат како лингва франка во подрачјата со португалско влијание. Со тек на време, многу од овие пиџински јазици биле прифатени од страна на месното население и со тоа станале стабилни креолски јазици. Овие креолски јазици се или биле зборувано главно од страна на потомците на Португалците, домородните народи и понекогаш некои други народи кои ја населувале територијата на колониите на Португалската Империја.
Како што обично се случува со најголемиот број креолски јазици, лексиката на овие креолски јазици потекнува од нивните прајазици, а во најголема мера од португалскиот; додека граматиката на секој креолски јазик е главно оригинална и се одликува со мали и незначителни сличности со синтаксата на португалскиот или на супстратскиот јазик.
До неодамна, креолските јазици биле сметани за „изопачени“ дијалекти на португалскиот коишто не заслужуваат да им се обрнува внимание. Како последица на тоа, има мал број на материјали со детали за нивното образување. Почнувајќи од 20. век, зголеменото проучување на креолските јазици од страна на јазичарите довело до унапредување на неколку теории. Според моногенетската теорија на пиџинските јазици, пиџинскиот јазик наречен „западноафрикански пиџински португалски“ се претпоставува дека бил зборуван во периодот од 15. до 18. век во утврдувањата основани од страна на Португалците на брегот на Западна Африка. Ваквата варијанта била почетна точка за сите пиџински и креолски јазици. Ова донекаде објаснува зошто португалската лексика се среќава во многу креолски јазици, но уште поважно го објаснува и присуството на бројните граматички сличности меѓу таквите јазици. Пример е предлогот na, со значење „во“ и/или „на“, којшто веројатно потекнува од португалското na, со значење „во“ и употреба пред именки во еднина од женски род.
Потекло на името
Португалскиот збор за „креолски“ е crioulo, којшто потекнува од глаголот criar (со значење „крева“, „подига“), и суфиксот -oulo, чиешто потекло е дискутабилно. Првобитно, поимот се употребувал за да се разлкуваат припадниците на етничките групи, кои биле родени и израснати во колониите, од оние кои биле родени во својата татковина. Така, поимот во Африка често се користел за разликување на лицата кои биле родени локални и целосно или делумно биле од португалско потекло од оние родени во Португалија; во Бразил, пак, поимот се користел и за разликување на црнците од африканско потекло родени локално од оние кои биле донесени од Африка како робови.
Со тек на време, сепак, ваквата родова смисла се изгубила и зборот crioulo или изведените зборови од него станале имиња на некои горногвинејски заедници и нивните јазици: Гвинеобисајците и нивниот горногвинејски креолски, Зелено'рќаните и нивниот зелено'ртски креолски, коишто денес силно придонесуваат кон намалување на важноста на официјалниот стандарден португалски во овие две земји.
Классификација
Во Индокина се зборувале неколку одамна изумрени креолски јазици:
Во Америка португалскиот послужил како еден од основните лексички извори (заедно со шпанскиот) за папјаменто и имал значаен придонес во образувањето на сарамаканскиот јазик.
Освен тоа, португалскиот се јавува како извор на граматичката структура на мешаниот јазик купопја (кафундо), кој како таен јазик го користат 12 лица во селото Кафундо во бразилската сојузна држава Сао Паоло. Како чинители на лексиката на овој јазик послужиле банту-јазиците, а пред сè умбунду (Ангола).
Деле Алпи
Стадион Деле Алпи или само Деле Алпи бил фудбалски стадион во Торино, Италија. На него од 1990 до 2006 година настапувале двата клуба од градот, Јувентус и ФК Торино. Во превод на македонски името на стадионот би значело, Стадион на Алпите, а името го добил поради тоа што самиот град Торино има поглед кон Алпите.
Во 2006 година стадионот бил и официјално затворен, а во 2009 година бил целосно срушен и на негово место е изграден нов стадион, Јувентус Стадион, кој бил завршен во 2011 година. Истата година кога бил затворен Деле Алпи, Јувентус и Торино се селат на Олимпико кој во 2006 бил преуреден поради Зимските олимписки игри, кој се одржале токму тука во Торино.
Во 1990 година Деле Алпи бил за првпат отворен пред почетокот на Светското првенство во фудбал 1990 година поради кое и бил изграден овој стадион. Првично, сместивоста на стадионот бил 69.041, но поради барањата на ФИФА за безбедност, сместивоста била намалена на 67.229 места.
Јавноста широко ја критикувала лошата видливост од трибините на самиот терен. Публиката на трибините била незадоволна од големата оддалеченост до теренот како и од атлетската патека, која го опкружувала стадионот. Тоа се одразило на лошата посетеност на натпреварите. Просечната посетеност на натпреварите на Јувентус во сезоната 2005/2006 изнесувала само 25,880 гледачи по натпревар. Ништо подобра не била посетеноста на навивачите на Торино кој исто така го користел овој стадион како домашен терен за своите натпревари. Како екстремен пример, на натпреварот за Италијанскиот куп во сезоната 2001/2002 помеѓу Јувентус и Сампдорија биле присутни само 237 гледачи! После многу студиии за евентуални исправки, сепак донесена е одлука да се изгради нов стадион, кој би бил попристапен за сите и кој на навивачите би им пружил подобро чувство за следење на натпреварите. Локацијата е доделена на концесија на компанијата Exor S.p.A. која е сопственик на ФИАТ како и на Јувентус
Со затворањето на Деле Алпи двата торински тима Торино и Јувентус продолжуваат да ги играат своите натпревари на Стадионот Олимпико. По изградбата на новиот Јувентус Стадион во 2011 година, Јувентус станал првиот клуб во Италија кој има свој стадион во целосна сопственост, за разлика од останатите клубови, кои играат на стадионите кои ги поседуваат градовите.
Исфахан
Исфахан (: pronounced ), е главен град на покраината Исфахан во Иран, кој се наоѓа на околу 340 км јужно од Техеран.
Исфахан се наоѓа на раскрсница на главните праци кои поминуваат помеѓу север–југ и исток–запад во Иран, и во минатото бил еден од најголемите градови во светот. Неговиот процут го доживеал од 1050 до 1722, особено во 16ти и 17 век за време на династијата Сефевиди, кога станал главен град на Персија по вторпат во својата историја. Дури и денес, градот задржал голем дел од својата мината слава. Познат е по својата персиско–исламска архитектура, со многу убави булевари, покриени мостови, палати, џамии и минариња. Поради тоа настанала и персиската поговорка "Esfahān nesf-e- jahān ast" (Исфахан е половина од светот).
NGC 6501
NGC 6501 — леќеста галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6501 се споменува и како UGC 11049, MCG 3-46-4, CGCG 113-9, KCPG 526B, NPM1G +18.0529.
Откривање
Објектот е откриен на 29 јуни 1799 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6501 е од видот S0-a. Видливиот сјај со голо око изнесува 12 m, а оној во рамките на интервалот од минималната до максималната честота 12,9 m, додека површинскиот сјај изнесува 13,3 m/лм2. NGC 6501 има привидни димензии од 1,8' х 1,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 56 м 3,7 с, а неговата деклинација, односно висината на лакот на тој агол, +18° 22' 25"". Положбениот агол на објектот е во износ од 54°.
NGC 101
NGC 101 — спирална галаксија во соѕвездието Вајар, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 101 е од видот SBc. Видливиот сјај со голо око изнесува 12,8 m, оној во рамките на интервалот од минималната до максималната честота 13,4 m, додека површинскиот сјај изнесува 14,3 m/лм2. NGC 101 има привидни димензии од 2,1' х 2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 23 м 54,5 с, а неговата деклинација, односно висината на лакот на тој агол, - 32° 32' 11". Положбениот агол на објектот е во износ од 89°.
Други поделби
Проучување на NGC 101 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1518. Во рамките на атласот на длабокото небо, Уранометрија 2000.00, објектот припаѓа на групата означена со бројот 351; додека во Каталогот на основни ѕвезди (GSC) е групиран под бројот 6993.
Фидес-КДНП
Партија на Алијансата Фидес-КДНП (Fidesz–KDNP pártszövetség), порано позната и како Сојуз на унгарската солидарност (Magyar Szolidaritás Szövetsége) е десничарски национален конзервативен политички сојуз на две политички партии во Унгарија, Фидес-Унгарската граѓанска алијанса (Фидес) и Христијанско-демократската народна партија (КДНП). Партијата на Фидес-КДНП раководела со Унгарија од 2010 година, целосно добивајќи двотретинско мнозинство на секој национален изборен круг во 2010, 2014 и 2018 година.
== Преглед Двете партии ја формирале својата постојана изборна коалиција на 10 декември 2005 година. По изборите во 2006 година, Фидес и КДНП одделно формирале парламентарни групи, но формирале сојуз во унгарскиот парламент.
Технички, КДНП е сателитска партија на Фидес, и не можела да влезе во Собранието самостојно од 1994 година, кога едвај го поминала изборниот праг од 5% од гласовите. Без Фидес, неговата поддршка не може да се измери,  па дури и водечки политичар Фидес, Јанош Лазар во 2011 година изјавил дека Фидес не ја смета владата за коалициска влада.
Пластелин
Пластелин – материјал за моделирање. Се користи како замена за природна глина при фини моделарски изработки и за моделирање ситна пластика (фигурички, медали, плакети). Пластелинот е нетоксичен, стерилен и лесно свитлив материјал. Предност му е што не се суши и не се стврднува, туку стално задржува пластичност, не може да се стврдне со печење и не може да се топи при изложување на топлина.
Состав
Точниот рецепт за пластелинот и понатаму е непознат. Главно се изработува од околу 65 % гипс, по 10% вазелин, ланолин и стеаринска киселина и 5% вар.
Можно е да се направи и домашна верзија на пластелин, без адитиви и вештачки бои, од брашно, сол, лимонска киселина, масло, вода и јадливи бои.
Историја
Пластелинот бил создаден во 1897 година во Батхемптон, англиско гратче во близина на Бат. Го формулирал професорот по уметност Вилијам Харбат, кој за своите студенти по вајарство сакал глина која нема да се суши за полесно да може да се преправа.
Вилијам првично својот изум го замислил како наставно средство, но кога ја видел радоста која му ја донела на неговото семејство, одлучил и да го продаваат, за да можат и другите деца да уживаат во него. Целото семејство помогнало да се смисли името „пластисин“(Plasticine).
Патентот за изработка на пластелинот бил објавен во 1899 година, а комерцијалното производство почнало во фабриката во Батхамптон во 1900 година.
Првичната боја на оваа супстанца била сива, но кога почнало производствот за широка употреба станал достапен во четири бои. Денес пластелинот постои во повеќе од 24 бои.
Во 1915 година, Харбут патентирал поинаква формула на која и додал волнени влакна што му давало на пластелинот посилен состав. Се произведувале и комплети за моделирање засновани на ликовите од приказните за деца.
До 1983 година, пластелинот се изработувал исклучиво во родниот град на изумителот, а оттогаш производството се преселило на Тајланд.
Употреба
Пластелинот првенствено се користи како дечка играчка. Децата на предучилишна возраст со помош на пластелинот можат да развијат вештини на фина моторика. Играњето со пластелин ја развива креативноста и фантазијата на децата.
Пластелинот е популаран материјал за стоп-моушон анимација каде со негово моделирање со помош на ефектот стоп-анимација се ствара визуелно чувство дека фигурата од пластелин се поместува. Филмските ликови од пластелин често се комбинираато со жичена арматура бидејќи на таков начин го задржуваат својот цврст облик не се сушат. Познатиот стоп-моушон анимиран филм Валас и Громит: Големата завера на зајаците е добитник на Оскар за најдобар анимиран филм во 2005 година.
Пластелинот се користи и при обележувањето на скоковите во далечина и троскок, како дел од граничникот кој одредува до каде им е дозволено на атлетичарите да пријдат во моментот на скок.
Во текот на Втората светска војна, пластелинот се користел како дел од процесот на дезактивирање на германски бомби. Оваа материја била употребувана за да се направи заштита околу главата на запалката на бомбата за да кислородот за одржи во течна состојба. Течниот кислород има способност да ја олади батеријата до температура на која таа повеќе не може да функционира, а ако батеријата е вон функција запалката на бомбата може да биде отстранета потполно безбедно и без рирзик од евентуална експлозија.
Кемери (национален парк)
Национален парк Кемери (Ķemeru nacionālais parks) – национален парк во Латвија кој се наоѓа западно од градот Јурмала. Воспоставен во 1997 година, Кемери е најголемиот национален парк по површина во земјата, зафаќа површина од 381,65 км2. Територијата на паркот главно ја сочинуваат шуми (57%) и влажни зони (24%). Најважно е Големото Тресетиште Кемери (Lielais Ķemeru tīrelis). Исто така има неколку езера, кои се поранешни лагуни од Литориновото Море. Езерото Каниерис е рамсарско место. Во рамките на паркот исто така се наоѓаат прочуените минерални извори и блата, кои се векови се користеле поради нивната терапевтска природа. Ова довело до развој на многу одморалишта, бањи и санаториуми во 19 век.
Екосистем
Шумите зафаќаат 57% од вкупната површина на паркот. Фрагментирана мозаична распределба на шумите не е типична за оваа територија, шумите се рамномерно распределни на целата површина на националниот парк со одредено вклучување на ливади и површини кои не се под шума. Влажните зони зафаќаат 24% од вкупната површина на Националнио парк Кемери. Блатото Лиелаис Кемери тирелис е меѓународно важно моклиште. Многу видови растенија живеат во блатото, особено мовови и орхидеи. Ливадите, сувите и влажните, заедно зафаќаат 6% од површината. Водата во облик на езера, реки, сулфурни извори и море, зафаќа 10% од територијата на паркот. Многу од излеаните водни текови биле менувани за да се исуши мочуриштето за земјоделство, сепак во водите сè уште живее мноштво ретки видови, како полжави и мушули, штркови и видри.
Птици
Блатото е дом на бројни латвиски видови птици како жерав, шумска тринга и златно блатарче. За последните два вида единствено живеалиште на сортата е високото блато.
Бобинки
Во блатото исто така има диви бобинки кои се јадат како The bog also contains edible wild berries such as брусница, empetrum nigrum, rubus chamaemorus и боровинки.